
บทคัดย่อ



งานวิจัยการศึกษาการพัฒนาแบบจำลองทางคณิตศาสตร์ของการแพร่กระจายตัวของไข่น้ำ มีวัตถุประสงค์เพื่อพัฒนาแบบจำลองทางคณิตศาสตร์ที่สามารถอธิบายและคาดการณ์การเจริญเติบโตของไข่น้ำ โดยใช้สมการการเติบโตแบบเอกซ์โพเนนเชียล มีการดำเนินการทดลองแบ่งเป็น 3 ขั้นตอนหลัก ประกอบด้วย (1) การศึกษาสัมพันธ์ระหว่างเวลาและอัตราการเจริญเติบโตของไข่น้ำ โดยเพาะเลี้ยงไข่น้ำในน้ำประปาปริมาตร 10 ลิตร ผสมปุ๋ยสูตร A และ B อย่างละ 10 มิลลิลิตร จากนั้นชั่งน้ำหนักในแต่ละสัปดาห์เพื่อเก็บข้อมูลนำไปวิเคราะห์หาค่าอัตราการเจริญเติบโต (r) ด้วยสมการการเติบโตแบบเอกซ์โพเนนเชียล พบว่าค่า r เท่ากับ 0.095 (2) เปรียบเทียบระหว่างปริมาณไข่น้ำที่ได้ตลอด 5 สัปดาห์กับปริมาณที่คาดการณ์ได้จากการใช้สมการการเติบโตแบบเอกซ์โพเนนเชียล พบว่าแบบจำลองสามารถคาดการณ์การเติบโตของไข่น้ำได้ใกล้เคียงกับค่าจริง โดยมีค่าความคลาดเคลื่อนเฉลี่ย (MAPE) เพียง 1.33% แสดงให้เห็นถึงความแม่นยำของแบบจำลองที่พัฒนาขึ้น (3) การพัฒนาเว็บไซต์และแสดงกราฟการเติบโตของไข่น้ำ เพื่อช่วยคาดการณ์ปริมาณไข่น้ำให้เหมาะสมกับการเพาะเลี้ยงในสภาพแวดล้อมที่แตกต่างกัน นอกจากนี้ คณะผู้จัดทำได้พัฒนาเว็บไซต์สำหรับคำนวณ ซึ่งรองรับการคำนวณ 3 รูปแบบ ได้แก่ การหาน้ำหนักผลผลิต การหาน้ำหนักเริ่มต้น และการหาระยะเวลาที่ใช้ในการเพาะเลี้ยง เพื่อเป็นเครื่องมือช่วยเกษตรกรในการวางแผนการผลิตและเพาะเลี้ยงไข่น้ำอย่างมีประสิทธิภาพและยั่งยืนต่อไป
คำสำคัญ: ไข่น้ำ, แบบจำลองทางคณิตศาสตร์, สมการเอกซ์โพเนนเชียล, การเจริญเติบโต, เว็บไซต์คำนวณ

บทนำ
Superfood หรือสุดยอดอาหารที่มีคุณค่าทางโภชนาการสูง หลายคนคงนึกถึง ไข่ผำ พืชขนาดจิ๋วที่เป็นอาหารพื้นบ้านและอุดมไปด้วยคุณประโยชน์มากมาย ไข่ผำ หรือที่เรียกตามภาษาท้องถิ่นว่า "ผำ" หรือ "ไข่น้ำ" เป็นพรรณไม้น้ำที่อยู่ในวงศ์ผักตบ พบในแหล่งน้ำนิ่งหรือแหล่งน้ำที่มีการไหลช้า มีรูปร่างเป็นเม็ดเล็ก เป็นพืชดอกที่มีขนาดเล็กที่สุดในโลก ไม่มีราก และสามารถขยายพันธุ์ได้ดี ไข่ผำมีโปรตีนสูงและมีกรดอะมิโนที่ช่วยซ่อมแซมส่วนที่สึกหรอของร่างกาย นอกจากนี้ยังมีแคลเซียมและฟอสฟอรัสที่ช่วยเสริมสร้างกระดูก พร้อมทั้งมีวิตามินเอช่วยบำรุงสายตา วิตามินบีช่วยบำรุงระบบประสาทและสมอง และวิตามินซีช่วยบำรุงผิวพรรณ อีกทั้งยังมีคลอโรฟิลล์ที่ช่วยบรรเทาอาการท้องผูก และช่วยลดภาวะซีดในผู้ที่เป็นโรคโลหิตจาง ด้วยคุณค่าทางโภชนาการและประโยชน์ที่หลากหลาย จึงได้รับการขนานนามว่าเป็น "ซูเปอร์ฟู้ด"
ปัจจุบันกระทรวงเกษตรและสหกรณ์ได้กำหนด นโยบายอาหารแห่งอนาคตเป็นหนึ่งในนโยบายสำคัญ เพื่อสร้างโอกาสใหม่ให้แก่เกษตรกรตั้งแต่ต้นน้ำ กลางน้ำ จนถึงปลายน้ำ พร้อมทั้งส่งเสริมให้ไข่ผำกลายเป็นพืชเศรษฐกิจชนิดใหม่ในอนาคต จากเหตุผลดังกล่าว ผู้ศึกษาจึงมีความสนใจที่จะนำ สมการการเติบโตแบบเอ็กซ์โพเนนเชียล มาประยุกต์ใช้ในการสร้างแบบจำลองทางคณิตศาสตร์ เพื่อศึกษาการเจริญเติบโตของไข่ผำและใช้ในการพยากรณ์การเติบโตอย่างมีประสิทธิภาพ ซึ่งสามารถนำไปประยุกต์ใช้ในการวางแผนการเพาะเลี้ยงและเพิ่มประสิทธิภาพการผลิตได้ต่อไป

วิธีการดำเนินงาน

ศึกษาความสัมพันธ์ระหว่างเวลากับอัตราการเจริญ เติบโตของไข่น้ำ
เตรียมน้ำประปาปริมาตร 10 ลิตร ใส่ในกะละมัง หลังจากนั้นใส่ปุ๋ย A ปริมาณ 10 มิลลิลิตร ใส่ใน กะละมัง แล้วคนให้ทั่ว จากนั้นเติมปุ๋ย B  ปริมาณ 10 มิลลิลิตร ในกะละมังแล้วคนให้ทั่ว นำไข่น้ำ 10 กรัม ปล่อยลงน้ำ แล้วรอ 7 วันแล้ว  ชั่ง น้ำหนัก ไข่น้ำ นำข้อมูล ที่ได้ไป คำนวณในสมการการเติบโตแบบเอกซ์โพเนนเชียล เพื่อคำนวณหาค่า r
เปรียบเทียบปริมาณไข่น้ำที่ได้จากการใช้สมการ
การเติบโตแบบเอกซ์โพเนนเชียล
คาดการณ์ปริมาณไข่น้ำที่จะได้หลังการเลี้ยงไข่น้ำ 10 กรัม ในน้ำประปาที่ใส่ปุ๋ย AB อย่างละ 10 มิลลิลิตร ปริมาตร 10 ลิตร ณ อุณหภูมิปกติ เป็นเวลา 1 สัปดาห์ ด้วยสมการการเติบโตแบบเอกซ์โพเนนเชียล
เลี้ยงไข่น้ำ 10 กรัม ในน้ำประปาที่ใส่ปุ๋ย AB อย่างละ 10 มิลลิลิตร ปริมาตร 10 ลิตร ณ อุณหภูมิปกติ เป็นเวลา 1 สัปดาห์ หลังจากนั้นนำมาชั่งน้ำหนัก
ความรู้เรื่องสมการการเติบโตแบบเอกซ์โพเนนเชียลมาทำนายปริมาณไข่น้ำ
นำค่าคงตัว r ที่ได้จากตอนที่ 1 มาแทนค่าในสมการการเติบโตแบบเอกซ์โพเนนเชียล นำสมการที่ได้มาพัฒนาเป็นเว็บไซต์สำหรับคาดการณ์ปริมาณที่ได้จากการเลี้ยงไข่น้ำจากสมการการเติบโตแบบเอกซ์โพเนนเชียล ออกแบบเว็บไซต์ ออกแบบ UI ให้ง่ายต่อการใช้งาน โดยให้ผู้ใช้สามารถคำนวณได้ 3 รูปแบบ ได้แก่ 1. คำนวณหาน้ำหนักที่ได้สุทธิจากไข่ผำเริ่มต้น และระยะเวลาที่ต้องการ 2. หาน้ำหนักเริ่มต้นจากผลผลิต และระยะเวลาที่ต้องการ 3. หาระยะเวลาที่ใช้ในการปลูกเพื่อให้ได้ผลผลิตตามที่ต้องการจากปริมาณไข่ผำเริ่มต้น ทำแบบสอบถามความพึงพอใจหลังการใช้งาน โดยเก็บข้อมูลความพึงพอใจจาก 5 ดีที่สุด 1 แย่ที่สุด โดยถามถึงความพึงพอใจในการคำนวณ ความแม่นยำ และความสะดวกในการใช้งาน ทดสอบเว็บไซต์บนอุปกรณ์ต่าง ๆ เพื่อให้รองรับทุกหน้าจอ และแก้ไขข้อผิดพลาดตามคำแนะนำของผู้ใช้งานต่อไป
ผลและการอภิปรายผล
ความสัมพันธ์ระหว่างเวลากับอัตราการเติบโตของไข่น้ำ
จากการทดลองปลูกไข่น้ำปริมาณเริ่มต้น 10 กรัม ที่อุณหภูมิปกติ 28–29 องศาเซลเซียส เป็นระยะเวลา 1 สัปดาห์ พบว่าเมื่อครบ 1 สัปดาห์ ไข่น้ำมีน้ำหนักเพิ่มขึ้นเป็น 19.44 กรัม ในการคำนวณหาอัตราการเจริญเติบโต (r) ใช้แบบจำลองการเติบโตแบบเอกซ์โพเนนเชียล ซึ่งมีสมการดังนี้

  
  
  
ตรวจสอบความถูกต้องของค่า r

    
    

เปรียบเทียบปริมาณไข่น้ำที่ได้จากการใช้สมการการเติบโตแบบเอกซ์โพเนนเชียลกับปริมาณไข่น้ำจริง
ปลูกไข่น้ำ 10 กรัม เป็นเวลา 5 สัปดาห์
	สัปดาห์ที่
	น้ำหนักจริง(g)
	น้ำหนักจากสมการ(g)
	ผลต่าง(g)

	1
	19.74
	19.58
	0.16

	2
	39.00
	38.33
	0.67

	3
	75.34
	75.06
	0.28

	4
	149.33
	146.38
	2.95

	5
	294.31
	287.79
	7.02


ตารางที่ 1 ตารางแสดงความสัมพันธ์ระหว่างน้ำหนักจริง กับน้ำหนักจากสมการคาดการณ์
ตรวจสอบความแม่นยำด้วยสถิติMAPE
	สัปดาห์ที่
	 MAPE
	ค่าความคลาด
เคลื่อน(%)

	1
	
	0.81

	2
	
	1.72

	3
	
	0.37

	4
	
	1.57

	5
	
	2.22


ตารางที่ 2 ตารางแสดงค่าความคลาดเคลื่อนจาก   สถิติMAPE
เฉลี่ยรวมเท่ากับ 

ประสิทธิภาพและการทำงานของเว็บไซต์
การพัฒนาเว็บไซต์ในงานวิจัยนี้พบว่าสามารถรองรับการคำนวณได้ 3 รูปแบบ ได้แก่
1. การคำนวณหาน้ำหนักปลายทางของไข่น้ำ
2. การคำนวณหาน้ำหนักเริ่มต้น
3. การคำนวณหาระยะเวลาที่ใช้ในการเจริญเติบโต
ผู้ใช้งานสามารถเลือกประเภทการคำนวณที่ต้องการ จากนั้นกรอกข้อมูลที่จำเป็นลงในช่องกรอกข้อความที่ระบบกำหนดไว้ เช่น น้ำหนักเริ่มต้น น้ำหนักปลายทาง อัตราการเจริญเติบโต หรือระยะเวลา ระบบจะทำการประมวลผลตามสมการการเติบโตแบบเอกซ์โพเนนเชียล และแสดงผลลัพธ์อย่างชัดเจนเว็บไซต์ดังกล่าวช่วยอำนวยความสะดวกในการคำนวณ ลดความผิดพลาดในการคำนวณด้วยตนเอง และสนับสนุนการวางแผนการเพาะเลี้ยงไข่น้ำได้อย่างมีประสิทธิภาพ โดยระบบมีการนำเสนอผลลัพธ์ทั้งในรูปแบบเชิงตัวเลข และในรูปแบบกราฟแสดงผล เช่น กราฟเส้นหรือกราฟแท่ง ซึ่งช่วยให้เห็นแนวโน้มการเจริญเติบโตได้อย่างชัดเจน การแสดงผลในลักษณะดังกล่าวช่วยให้ผู้ใช้งานสามารถวิเคราะห์ข้อมูล เปรียบเทียบค่า และทำความเข้าใจแนวโน้มการเปลี่ยนแปลงได้อย่างสะดวก รวดเร็ว และมีประสิทธิภาพ
มากยิ่งขึ้น 


สรุปผล
ในการจัดทำโครงงานคณิตศาสตร์ เรื่อง การพัฒนาแบบจำลองทางคณิตศาสตร์ของการแพร่กระจายตัวของไข่น้ำ ผู้จัดทำได้ศึกษาความสัมพันธ์ระหว่างระยะเวลากับอัตราการเจริญเติบโตของไข่น้ำ โดยเริ่มจากการทดลองปลูกไข่น้ำปริมาณเริ่มต้น 10 กรัม เป็นระยะเวลา 1 สัปดาห์ พบว่าไข่น้ำมีน้ำหนักเพิ่มขึ้นเป็น 19.44 กรัม เมื่อนำข้อมูลไปคำนวณด้วยสมการการเติบโตแบบเอกซ์โพเนนเชียล ได้ค่าอัตราการเจริญเติบโต (r) เท่ากับ 0.095 ต่อวัน ซึ่งแสดงให้เห็นถึงความสัมพันธ์เชิงบวกระหว่างเวลาและการเพิ่มขึ้นของปริมาณไข่น้ำจากนั้นได้ทำการเปรียบเทียบปริมาณไข่น้ำที่ได้จริงกับค่าที่ได้จากการคาดการณ์ด้วยสมการ โดยใช้สถิติค่าความคลาดเคลื่อนเฉลี่ยสัมบูรณ์ร้อยละ (Mean Absolute Percentage Error: MAPE) พบว่ามีค่า MAPE ประมาณ 1.33 เปอร์เซ็นต์ ซึ่งเป็นค่าที่อยู่ในระดับต่ำ แสดงให้เห็นว่าแบบจำลองมีความแม่นยำและสามารถพยากรณ์ค่าได้ใกล้เคียงกับข้อมูลจริง นอกจากนี้ ยังได้นำสมการการเติบโตแบบเอกซ์โพเนนเชียลมาประยุกต์ใช้ในการพัฒนาเว็บไซต์สำหรับคำนวณและทำนายปริมาณไข่น้ำ โดยใช้ค่า
อัตราการเจริญเติบโต (r) ที่ได้จากการศึกษา ผลการพัฒนาเว็บไซต์พบว่าสามารถทำงานและแสดงผลการคำนวณได้อย่างถูกต้อง ทั้งในรูปแบบเชิงตัวเลขและกราฟแสดงผล เพื่อช่วยให้ผู้ใช้งานสามารถวิเคราะห์ข้อมูลและวางแผนการเพาะเลี้ยงได้อย่างมีประสิทธิภาพ เว็บไซต์ที่พัฒนาขึ้นสามารถเข้าถึงได้ที่ 
http://kaipam-onproduc.vercel.app
โดยสรุป แบบจำลองทางคณิตศาสตร์ที่พัฒนาขึ้นสามารถอธิบายและคาดการณ์การเจริญเติบโตของไข่น้ำได้อย่างมีประสิทธิภาพ และสามารถนำไปประยุกต์ใช้ได้จริงในด้านการวางแผนการผลิตและการเพาะเลี้ยงอย่างยั่งยืน
กิตติกรรมประกาศ

โครงงานฉบับนี้สำเร็จลุล่วงได้ด้วยความอนุเคราะห์อย่างดียิ่งจาก อาจารย์วรารัตน์ ศรีอ๊อด อาจารย์ประจำวิชาคณิตศาสตร์ โรงเรียนวิทยาศาสตร์จุฬาภรณราชวิทยาลัย พิษณุโลก ซึ่งเป็นอาจารย์ที่ปรึกษาโครงงาน ที่ได้กรุณาให้คำปรึกษา ข้อเสนอแนะ และแนวทางในการดำเนินงาน ตลอดจนช่วยตรวจสอบและแก้ไขข้อบกพร่องต่าง ๆ ด้วยความเอาใจใส่ จนทำให้โครงงานฉบับนี้สำเร็จสมบูรณ์ คณะผู้จัดทำขอกราบขอบพระคุณเป็นอย่างสูงไว้ ณ โอกาสนี้
ขอขอบคุณเพื่อนร่วมงานทุกคนที่ได้ให้คำแนะนำเกี่ยวกับการคำนวณค่าสถิติที่ใช้ในโครงงาน ช่วยปรับปรุงแก้ไขข้อบกพร่อง และให้คำแนะนำในการใช้เครื่องมือต่าง ๆ ได้อย่างถูกต้อง และสมบูรณ์ยิ่งขอขอบคุณผู้มีส่วนร่วมในการเก็บรวบรวมข้อมูลทุกท่าน ตลอดจนผู้อาวุโส กลุ่มองค์กรในชุมชน และประชากรในเขตองค์การบริหารส่วนตำบลมะขามสูง อำเภอเมือง จังหวัดพิษณุโลก ที่ให้ความร่วมมือเป็นอย่างดีในการดำเนินการศึกษา ท้ายที่สุดนี้ คณะผู้จัดทำขอขอบพระคุณทุกท่านที่มีส่วนเกี่ยวข้องกับความสำเร็จของโครงงานฉบับนี้ ไม่ว่าจะได้กล่าวนามไว้หรือมิได้กล่าวถึงก็ตาม พร้อมกันนี้ขอกราบขอบพระคุณบิดา มารดา ที่ได้ให้การสนับสนุน ให้กำลังใจ และเป็นแรงผลักดันสำคัญในการศึกษา หากมี
ข้อผิดพลาดประการใด คณะผู้จัดทำขอน้อมรับไว้แต่เพียงผู้เดียว และขออภัยมา ณ ที่นี้

